หุ้นสหรัฐปิดบวก
ตลาดหุ้นสหรัฐปิดในแดนบวก จากผลประกอบการอันสดใสของแคตเตอร์พิลลาร์&nbsp; ขณะที่ราคาน้ำมันก็ปิดบวกเช่นกัน
30 เม.ย. 2554

ตลาดหุ้นสหรัฐปิดในแดนบวก จากผลประกอบการอันสดใสของแคตเตอร์พิลลาร์  ขณะที่ราคาน้ำมันก็ปิดบวกเช่นกัน
หุ้นสหรัฐ วานนี้(29 เม.ย.) ปิดบวก จากผลกอบการอันสดใสของแคตเตอร์พิลลาร์ ยักษ์ใหญ่ด้านการผลิตเครื่องจักรกลหนักและบริษัทอุตสาหกรรมอื่นๆ       โดยดัชนีหุ้นดาวโจนส์ เพิ่มขึ้น 47.23 จุด (0.37 เปอร์เซ็นต์) ปิดที่ 12,810.54 แนสแดค เพิ่มขึ้น 1.01 จุด (0.04 เปอร์เซ็นต์) ปิดที่ 2,873.54 จุด เอสแอนด์พี เพิ่มขึ้น 3.13 จุด (0.23 เปอร์เซ็นต์) ปิดที่ 1,363.61 จุด  ขณะที่ ราคาน้ำมันตลาดนิวยอร์กข้ามผ่าน 114 ดอลลาร์เป็นครั้งแรกในรอบ 31 เดือนจากดอลลาร์ที่ยังอ่อนค่าลงเรื่อยๆเมื่อเทียบกับสกุลเงินอื่นๆ       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมิถุนายน ทะยานขึ้นไปถึง 114.18 ดอลลาร์ต่อบาร์เรล สูงสุดนับตั้งแต่วันที่ 22 กันยายน 2008 ไม่กี่นาทีก่อนปิดตลาด แต่ก็สุดท้ายก็ขยับลงมาปิดที่ 113.93 ดอลลาร์ ส่วนเบรนท์ทะเลเหนืองวดส่งมอบเดือนเดียวกัน ซึ่งซื้อขายผ่านทางระบบอิเล็กทรอนิกที่ตลาดลอนดอน เพิ่มขึ้น 87 เซนต์ ปิดที่ 125.89 ดอลลาร์ต่อบาร์เรล